משה כהן-אליה

משה כהן-אליה (נולד ב-10 במאי 1967) הוא פרופסור מן המניין למשפט חוקתי, אשר כיהן בין השנים 2015–2022 כנשיא המרכז האקדמי למשפט ולעסקים.

במסגרת עבודתו באגודה לזכויות האזרח ניסח את הצעת "חוק איסור הפליה במוצרים, בשירותים ובכניסה למקומות בידור ולמקומות ציבוריים" וייצג את העותרים בבג"ץ שגיא צמח.

== קורות חיים ==
נולד בשם משה כהן להורים יוצאי עיראק וסוריה. גדל בחיפה, באזור שוק תלפיות. למד בתיכון חוגים. בצבא שירת ביחידה 8200. בשנת 1993 סיים בהצטיינות את לימודיו לתואר ראשון בפקולטה למשפטים ב. את התמחותו עשה אצל עו"ד נילי ארד, מנהלת מחלקת הבג"צים בפרקליטות המדינה.

בשנת 1995 למד בארצות הברית בתוכנית לתואר שני בתחום זכויות האדם. בשנת 1996, עם חזרתו לישראל, התקבל ללימודי המסלול הישיר לדוקטורט במשפטים באוניברסיטה העברית. את עבודת הדוקטורט כתב על פסקאות ההגבלה בחוקי היסוד. מדריך העבודה פרופ' קלוד קליין.

בין השנים 1994–1999 כיהן כעורך דין במחלקה המשפטית של האגודה לזכויות האזרח בישראל בסניפי ירושלים וחיפה. במהלך עבודתו באגודה ניסח את הצעת "חוק איסור הפליה במוצרים, בשירותים ובכניסה למקומות בידור ולמקומות ציבוריים" שהתקבלה כחוק של הכנסת בשנת 2000. כמו כן ייצג יחד עם עו"ד דן יקיר את העותרים בבג"ץ שגיא צמח. בפסק הדין שנתן בית המשפט העליון בעתירה זו בשנת 1999, נקבע כי הוראה בחוק השיפוט הצבאי, שהתירה מעצר של חייל למשך 96 שעות בטרם הבאתו בפני שופט, פוגעת בזכות לחירות המעוגנת ב"חוק יסוד: כבוד האדם וחירותו", ועל כן בטלה. זו הייתה הפסיקה הראשונה שבה נפסל חוק בשל פגיעה בזכות המעוגנת בחוק היסוד.

בשנת 2000 הצטרף לסגל הפקולטה למשפטים ב. בשנת 2002 כיהן כעמית מחקר במסגרת לימודי פוסט-דוקטורט בתוכנית לזכויות אדם בית הספר למשפטים בהרווארד, ובשנת 2009 כעמית פקולטי במרכז ספרא לאתיקה באוניברסיטת הרווארד, בראשות לורנס לסיג. בשנת 2007 ייסד את כתב העת "Law & Ethics of Human Rights", שדורג במקום השני מבין 595 כתבי עת לא אמריקאים באנגלית לפי מדד האימפקט פקטור, בדירוג וושינגטון אנד לי לדירוג כתבי עת משפטיים לשנת 2016, במקום הרביעי מתוך כלל כתבי העת בעולם בתחום תורת המשפט, ובמקום השלישי מתוך כלל כתבי העת בעולם בתחום זכויות האדם. בשנת 2013 ייסד את סדנת החוקרים הצעירים של הפקולטות למשפטים בישראל, ובשנת 2015 הקים את הסניף הישראלי של האגודה הבינלאומית למשפט ציבורי (ICON-S (Intenational Constitutional Law Society.

משנת 2010 ועד 2015 כיהן בתפקיד דיקן הפקולטה למשפטים במרכז האקדמי למשפט ולעסקים. החל מחודש אפריל 2015 כיהן כנשיא המרכז האקדמי למשפט ולעסקים. בחודש יוני 2015 קודם על ידי המועצה להשכלה גבוהה לדרגת פרופסור מן המניין.

משנת 2023 משתתף בפאנלים בתוכניות בערוץ 14, ומ-2024 הוא פאנליסט קבוע בתוכנית הפטריוטים.

ב-26 במאי 2024 במהלך כנס משותף של הפורום הישראלי למשפט וחירות ומכון עיון, אמר כי בשנה האחרונה איבד את האמון במערכת המשפט הישראלית.

== חיים אישיים ==
גרושתו היא הסופרת איריס אליה כהן. הוא אב לארבעה. מתגורר בקריית טבעון.

==מחקריו ==
מחקריו של משה כהן אליה עוסקים בתאוריה חוקתית, עילת המידתיות, חוקתיות גלובלית, שחיתות מוסדית, עקרון איסור ההפליה, רב-תרבותיות, וזכויות האדם.

כהן אליה חקר ביחד עם פרופ' עידו פורת את תופעת התפשטות דוקטרינת המידתיות בעולם. במספר מאמרים שפרסמו יחדיו וגם בספר משותף שפרסמו ב-2013 בשם Proportionality and Constitutional Culture, הם מסבירים את התפשטות המידתיות ברחבי העולם כמבטאת את "תרבות ההצדקה", כלומר תרבות המחייבת את המדינה להצדיק כל אחת מפעולותיה. הספר ממקם את דוקטרינת המידתיות בתוך הקשר היסטורי, תרבותי ופוליטי ומשווה בינה לבין האיזון האמריקאי. הטענה המרכזית בספר היא שלמרות הדמיון האנליטי בין המידתיות לבין האיזון האמריקאי, קיים פער תרבותי והיסטורי עמוק בין שתי הדוקטרינות ופער זה משפיע על האופן שבו הן מובנות ומתפקדות במשפט החוקתי.

במחקרים שפרסם ביחד עם ד"ר יואב המר, בזמן שהותו במכון ספרא לאתיקה באוניברסיטת הרווארד, הוא טען כי אף על פי ששתדלנות עשויה לקדם את ההליך הדמוקרטי ולעודד השתתפות אזרחית בקבלת החלטות פוליטיות, השתדלנות התאגידית מעוררת חששות לפגיעה בתקינות ההליך הדמוקרטי, שכן היא מעוותת את סדר היום הפוליטי. כהן אליה והמר טענו כי השתדלנים מצליחים לעוות את ההליך הדמוקרטי במיוחד בתחומי נישה כמו שוק ההון או הביטוח, שלחברי הכנסת ולציבור הרחב אין עניין גדול בו ואין הבנה עמוקה. כדי להתמודד עם בעיה זו, הציעו הכותבים לחייב את כל השתדלנים להעלות לאתר אינטרנט כל חומר כתוב שהם מעבירים לחברי הכנסת. כך ניתן יהיה להקטין עלויות פיקוח ולעודד שתדלנות מתחרה מצד יריבים כלכליים ולהקטין את הסכנה לעושק הציבור. חברת הכנסת שלי יחימוביץ' הגישה הצעת חוק המבוססת על רעיון זה לכנסת.

==פרסומים נבחרים==
<div style="direction: ltr;">
* [http://www.cambridge.org/us/academic/subjects/law/constitutional-and-administrative-law/proportionality-and-constitutional-culture Proportionality and Constitutional Culture], (Cambridge University Press, 2013) (with I. Porat).
*[http://papers.ssrn.com/sol3/papers.cfm?abstract_id=2205702 Proportionality and Justification], (Toronto Law Journal, 2014) (with I. Porat).
*[http://papers.ssrn.com/sol3/papers.cfm?abstract_id=1744659 Judicial Minimalism and the Double Effect of Rules and Standard], (26 Canadian Journal of Law and Jurisprudence 283, 2012) (with I. Porat).
*[http://papers.ssrn.com/sol3/papers.cfm?abstract_id=1623397 Proportionality and the Culture of Justification], (59(2) American Journal of Comparative Law, 2010) (with I. Porat).
*[http://papers.ssrn.com/sol3/papers.cfm?abstract_id=1272763 American Balancing and German Proportionality: The Historical Origins], (8 I-CON International Journal of Constitutional Law 263, 2010) (with I. Porat).
*[http://papers.ssrn.com/sol3/papers.cfm?abstract_id=1317833 The Hidden Foreign Law Debate in Heller: Proportionality Approach in American Constitutional Law], (45 San Diego Law Review 367, 2009) (with I. Porat).
*[https://web.archive.org/web/20131021111748/http://www.clb.ac.il/uploads/Cohen-Eliya_Thresholds.pdf Probability Thresholds as Deontological Constraints in Global Constitutionalism], (49 Columbia Journal of Transnational Law 75, 2011) (with G. Stopler).
*[http://heinonline.org/HOL/LandingPage?handle=hein.journals/nyuilp36&div=25&id=&page= Discrimination against Arabs in Israel in Public Accommodations], (36 NYU Journal of International Law and Politics 717, 2004).
*[https://web.archive.org/web/20131021111801/http://www.clb.ac.il/law/lectures/moshe_articles/dem.pdf Self Defending Democracy and Democratic Education in Ultra-Orthodox Jews Schools], (11 Law and Government 367, 2008) (Hebrew).
*[http://papers.ssrn.com/sol3/papers.cfm?abstract_id=520043 Advertisements, Stereotypes and Freedom of Expression], (35 Journal of Social Philosophy 165, 2004) (with Y. Hammer).
*[http://img2.timg.co.il/forums/1_166973761.pdf Lobbying and the Democratic Process], (33(3) Tel-Aviv U. Law Review 593, 2010) (with Y. Hammer) (Hebrew).
</div>

== לקריאה נוספת ==
* 
 <div style="direction: ltr;">
* [http://www.jpost.com/National-News/Ramat-Gan-college-to-launch-first-ever-half-English-law-degree-program-331403 CLB Ramat Gan to launch first-ever ‘half-English’ law degree program], The Jerusalem Post (www.jpost.com)
*[https://web.archive.org/web/20131010044449/http://www.clb.ac.il/uploads/Active_Academics.pdf Cohen-Eliya: CLB is an Active Academy], (Jerusalem Report, November, 20, 2011).
</div>

== קישורים חיצוניים ==
* [https://scholar.google.com/citations?hl=en&user=-U7o-lgAAAAJ משה כהן-אליה בגוגל סקולר]
* [https://www.youtube.com/watch?v=__8_cB7nEn4 פרופ' משה כהן-אליה - על לוביסטים ודמוקרטיה], באתר YouTube
* 
* 
* משה כהן אליה, [https://journal.lawforum.org.il/cohen-eliya-juristocracy/ ישראל כיוריסטוקרטיה], רשות הרבים - כתב העת של הפורום הישראלי למשפט וחירות, 7 במרץ 2024

== הערות שוליים ==

קטגוריה:עורכי דין ישראלים
קטגוריה:בוגרי תיכון חוגים
קטגוריה:בוגרי האוניברסיטה העברית בירושלים: משפטים
קטגוריה:בעלי תואר דוקטור מהאוניברסיטה העברית בירושלים
קטגוריה:פעילי האגודה לזכויות האזרח
קטגוריה:סגל המרכז האקדמי למשפט ולעסקים: משפטים
קטגוריה:ישראלים שנולדו ב-1967